Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) dokument li jġib in-numru 32016M7886. Il-EUR-Lex hu l-aċċess fuq l-Internet għal-liġi Ewropea. Ir-Renju Unit Klassi 1.7: Ħut, molluski u krustaċi friski, u prodotti magħmulin minnhom Il-"Conwy Mussels" jkollhom qoxra kannella jew sewda skura iebsa f'għamla ovali u ppuntati fuq naħa waħda; dawn ġeneralment ikollhom il-wiċċ ta' barra lixx jew ikollhom il-koċċli mwaħħla magħhom skont iż-żona minn fejn ikunu tmaxtu. Pereżempju f'ċerti postijiet fil-qiegħ tax-xmara, il-maskli huma miksija fit-tajn u dan ma jħallix lill-koċċli jitwaħħlu magħhom, iżda dawk li jinsabu fil-parti bil-blat jew bir-ramel tal-estwarju ta' spiss jinstabu bil-koċċli mwaħħlin magħhom billi dawn jistgħu jwaħħlu ruħhom faċilment mal-maskli. Il-maskli jistgħu jvarjaw fid-daqs minn 4,5 cm sa 10 cm fit-tul. Permezz ta' ftehim tal-Conwy Mussel Development Group (Il-Grupp ta' Żvilupp tal-Maskli ta' Conwy), il-"Conwy Mussels" jinħasdu meta jkunu twalu talanqas 4,5 cm u normalment meta jkunu ta' dak it-tul huma jkollhom mill-inqas sentejn (dawk il-maskli li jitkabbru mal-ħbula u jitħammlu jinħasdu qabel). Il-"Conwy Mussels" huma kbar u mlaħħmin, b'kontenut għoli ta' laħam u proporzjon għoli ta' laħam b'relazzjoni mal-qoxra. Il-"Conwy mussels" huma sukkulenti u tarija u mmerrqa, u magħrufa sew għall-konsistenza mlaħħma mastikanti u t-togħma mielħa ħafna tagħhom. Il-"Conwy mussels" li jinqabdu friski għandhom ikunu ħielsa mill-irwejjaħ. Il-"Conwy mussels" iridu jitkabbru u jinħasdu permezz tal-imxit manwali fit-tradizzjoni antika ta' Wales matul l-istaġun tas-sajd tal-maskli f'żoni magħżula tal-Conwy Estuary. L-istaġun tas-sajd tal-maskli jaħbat bejn l-1 ta' Settembru u t-30 ta' April. Il-"Conwy Mussels" għandhom ikunu purifikati skont ir-Regolamenti tal-UE. Il-basktijiet kollha tal-"Conwy Mussels" għandhom jinżammu kesħin f'temperatura ta' 1-5 gradi ċentigradi fl-unità tal-purifikazzjoni sakemm jinbiegħu. Il-ħajja fuq l-ixkaffa għall-"Conwy Mussels" hija ta' ħamest ijiem. Iż-żona indikata tapplika għaż-żona fejn ikun awtorizzat li jistgħu jinqalgħu l-"Conwy Mussels". Din l-awtorizzazzjoni tapplika għall-parti tal-Conwy Bay and Estuary, li tinsab taħt il-livell għoli tal-ilma tal-marej tar-Rebbiegħa u li hija magħluqa b'linja mħażża bejn il-punti A, B u C stabbiliti hawn taħt u l-pożizzjoni tal-pont tal-ferrovija kif inhu bħalissa fuq ix-xmara Conwy (Grilja ta' Referenza N 53 Grad 280,278 W 003 Grad 823,611) flimkien mal-Conwy Quay. L-applikazzjoni għal DOP għall-"Conwy Mussels" hija bbażata fuq il-karatteristiċi ta' prodott uniku li l-karatteristiċi speċifiċi tiegħu huma: Ir-rabta tagħhom mal-Conwy Estuary u mal-ambjent uniku li fih jikbru u jqattgħu ħajjithom kollha l-"Conwy Mussels" qabel ma jinħasdu. L-attribut għall-metodu tradizzjonali tal-imxit bl-idejn li huwa metodu tradizzjonali tas-sajd tal-maskli li jinsabu biss fiż-żona delimitata u hija sengħa li għaddiet minn ġenerazzjoni għall-oħra. Il-"Conwy Mussels" huma maskli selvaġġi mkabbra f'qigħat ta' żerriegħa naturali li jinsabu fil-Conwy Estuary. L-estwarju jipprovdi ħabitat naturali uniku għall-"Conwy Mussels" u huwa f'din iż-żona ddeżinjata fejn il-"Conwy Mussel" jikber u jqatta' ħajtu kollha qabel ma jinħasad. Il-produzzjoni u t-taħlita tal-plankton li fuqu jagħlfu l-maskli, tiddependi fuq il-kundizzjonijiet klimatiċi nutrijenti, il-bijoloġija u l-kontenut minerali tal-Conwy Estuary. Il-maskli huma organiżmi filtraturi; huma jgħixu fuq il-plankton mikroskopiku preżenti fl-ilma. Mhemmx ammont akbar ta' plankton fil-Conwy Estuary minn imkien ieħor iżda hemm fatturi speċifiċi pprovduti mill-qigħat tal-maskli, peress li jinstabu ġewwa l-Conwy Estuary li jiffavorixxu l-provvista tas-sors tal-ikel disponibbli għall-"Conwy Mussel": L-estwarji huma magħrufa li għandhom livell għoli ta' nutrijenti (minn ilma ħelu) u għalhekk produttività ikbar ta' plankton. Għalkemm il-profondità tal-estwarju tvarja skont il-marea, il-profondità tal-estwarju tipprovdi volum kbir ta' ilma li jipprovdi sors faċilment disponibbli ta' plankton li fuqu jista' jagħlef il-"Conwy Mussel". L-ilmijiet fondi tal-Conwy Estuary iżommu l-korp tal-ilma ġeneralment aktar kiesaħ mill-ilmijiet baxxi u l-baħar iżomm l-ilma tal-estwarji iktar kiesaħ mill-ilma tax-xmara iktar 'l fuq fil-wied. Ġeneralment, il-plankton jiffavorixxi ilmijiet iktar kiesħa. Il-"Conwy Mussel" jinsab dejjem mgħarraq taħt l-ilma u qatt ma jkun espost. Għalhekk għandu provvista tal-ikel kontinwa u jistgħu jagħlef f'kull ħin. Il-qigħat tal-"Conwy Mussel" jiffurmaw b'mod naturali u jinsabu fejn hemm taħlita naturali ta' melħ ta' kwalità għolja u ilma tax-xmara frisk li jinkoraġġixxi popolazzjonijiet differenti ta' plankton. Il-qigħat tal-maskli, li jinsabu f'ilmijiet tal-marea fl-estwarju li jipprovdi fluss tajjeb ta' ilma. Rata tajba tal-fluss tal-ilma tul il-qigħat tal-maskli, tippermetti li l-maskli li jkollhom esponiment għal sors tal-għalf, u li jingħalfu aktar malajr u aktar ta' spiss. Billi l-qigħat tal-maskli huma mistada b'mod sostenibbli u allura mhumiex mistada żżejjed, jew "imrobbija fl-akkwakultura" b'mod intensiv hemm inqas kompetizzjoni għall-provvista tal-ikel. Id-disponibbiltà ta' sorsi tal-ikel tikkontribwixxi għall-kobor tal-"Conwy Mussels" (minn 4,5 cm sa 10 cm twil), il-kontenut għoli ta' laħam li fihom - fil-medda ta' 45-55 % u l-proporzjon għoli ta' laħam/qoxra - fl-ilma ta' 3:5. Barra minn hekk, l-età tal-maskli u l-metodu sostenibbli tal-imxit bl-idejn jikkontribwixxu għad-daqs kbir tagħhom billi jkollhom minimu ta' sentejn meta jinħasdu. Kull masklu li jintmaxat bl-id li jkun iżgħar minn 4,5 cm jaqa' bejn il-vireg tal-moxt. Ix-Xmara Conwy tiġi mmonitorjata b'mod regolari għall-kwalità mill-Aġenzija għall-Ambjent u hija rikonoxxuta bħala waħda mill-aktar xmajjar nodfa fl-Ewropa u bħala tali saru diversi riċerki diretti ekoloġiċi fuqha tul iż-żmien. Il-kwalità għolja ħafna tal-ilma matul it-tul kollu tax-xmara u l-magħqad tal-ilma tagħha huwa dovut għal taħlita ta' diversi fatturi: Hemm nuqqas ta' industrija f'din iż-żona. Mhemmx ħafna traffiku u dħaħen industrijali meta mqabbla ma' bliet akbar, u b'hekk il-kwalità tal-ilma hija ħafna ogħla meta mqabbla ma' xmajjar li jgħaddu minn bliet kbar. It-tip ta' biedja pprattikata matul ix-xtut tax-xmajjar hija biedja primarjament favorevoli għall-ambjent, li topera fiż-żoni bafer tul ix-xtut tax-xmajjar sabiex jiġi minimizzat it-telf ta' nitrat u fosfat ġej minn prattiki agrikoli intensivi. Barra minn hekk, hemm żoni kbar ta' art maġenb ix-Xmara Conwy fejn il-forma prinċipali ta' art li tintuża hija magħmula minn żoni msaġġra li għal darb'oħra jaġixxu bħala bafer u jnaqqsu kemm jista' jkun it-telf ta' sustanzi li jniġġsu li jiskulaw mill-art tal-madwar għal ġox-xmara. Hemm ftit li xejn attività ta' sajd fl-estwarju. Il-Conwy Estuary mhuwiex port traffikuż u t-traffiku mid-dgħajjes kbar huwa minimu li jfisser li il-qigħat tal-maskli ma jiġux imfixkla mill-attività umana. L-ebda tħammil jew sajd kummerċjali, minbarra s-sajd tal-maskli, ma jseħħ fl-estwarju, għalhekk il-qigħat tal-maskli, jibqgħu mhux mittiefsa minn dawn l-attivitajiet. L-aħħar parti tal-Conwy Estuary tagħti għal ġol-baħar. Huwa f'dan l-ambjent fejn l-ilma mielaħ tal-baħar jitħallat b'mod naturali mal-ilma ħelu tax-xmara Conwy (bejn wieħed u ieħor nofs mil fit-tul) li l-"Conwy Mussel" jiġi ffurmat. Barra minn hekk, l-estwarju fond jikkawża wkoll li jiċċirkola l-ilma minbarra li jinbidel ma' kull marea. Il-fond tal-estwarju jvarja skont il-marea iżda l-biċċa l-kbira tal-qigħat tal-maskli, huma koperti b'mill-inqas 30-50 pied ta' ilma fi kwalunkwe ħin partikolari. Hija taħlita ta' ilma mielaħ tal-baħar u ta' ilma ħelu ġej mill-wied ta' max-xmara Conwy barra mill-fatt li l-maskli dejjem jikbru f'ilmijiet fondi (u ma jinxfux billi jiġu esposti meta l-marea tkun baxxa), li tikkontribwixxi għat-togħma sukkulenti u mmerrqa unika tagħhom. Il-karatteristiċi tal-"Conwy Mussel" huma marbuta maż-żona abbażi tat-tradizzjoni lokali tal-użu tal-imxit bl-idejn, (jew ħsad), tal-maskli li huwa uniku għaż-żona, u hija ħila u kapaċità li għaddiet minn ġenerazzjoni għall-oħra. Il-"Conwy Mussels" huma mistada kull staġun mill-1 ta' Setembru sat-30 ta' April. Is-sajjieda tal-"Conwy Mussel" jużaw dgħajjes uniċi li huma żgħar u baxxi; tradizzjonalment użati għas-sajd tal-maskli, u msejħa "Dory" u l jitħaddmu minn- ekwipaġġ ta' bniedem wieħed. Is-sajjieda jużaw metodu tradizzjonali ta' sajd li jinvolvi l-ħiliet u l-għarfien tal-użu ta' moxtijiet twal tal-idejn magħmula mill-arżnu minn dgħajjes żgħar li jistadu l-maskli mill-qiegħ tal-estwarju. Il-ġbir tal-maskli permezz tal-imxit bl-idejn jeħtieġ prattika u ħila. Hemm erba' familji li jiddominaw l-użu tal-metodi tradizzjonali tas-sajd tal-maskli f'Conwy, u din il-ħila ġiet mgħoddija permezz ta' żewġ ġenerazzjonijiet ta' dawn l-erba' Conwy familji għal aktar minn 150 snin. Dawn huma ħiliet li jeħtieġu 5-6 staġuni biex wieħed ikun jista' jaħkimhom sew; L-imxit bl-idejn huwa metodu ta' sajd tradizzjonali, sostenibbli u li ma jagħmlux ħsara lill-ambjent li jiżgura li l-qigħat tal-maskli jinżammu intatti għall-ġenerazzjonijiet futuri. Jinħasdu biss dawk il-maskli li huma akbar biss billi kwalunkwe maskli inqas minn 4,5 cm twal, jaqgħu bejn snien il-moxt tal-azzar biex jikbru u jimmaturaw għal staġun ieħor. Barra minn hekk, moxt tal-idejn huwa "iktar ġentili" għall-qigħat tal-maskli, li jippermettilhom li jirkupraw aktar malajr waqt li l-istaġun ikun magħluq. Ir-reputazzjoni tal-isem "Conwy Mussel" bħala prodott ta' kwalità kibret permezz tax-xogħol iebes tal-Conwy Mussel Development Group. Il-"Conwy Mussels" huma stabbiliti u magħrufa sew mill-industrija tal-ikel kemm fir-Renju Unit kif ukoll madwar id-dinja. Il-"Conwy Mussels" jintużaw minn ħafna kokijiet primi u regolarment jidhru bħala ingredjent fil-menuijiet tagħhom. Bosta sidien ta' restoranti u negozji agroalimentari magħrufa wrew il-preferenza tagħhom għal dawn il-maskli. (it-tieni subparagrafu tal-Artikolu 6(1) ta' dan ir-Regolament) Deskrizzjoni tal-prodott Prova tal-oriġini Metodu tal-produzzjoni Oħrajn [irid jiġi ppreċiżat] Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda dokument uniku (jew ekwivalenti). Emenda tal-ispeċifikazzjoni tal-prodott ta' STG irreġistrata li tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Biex l-affarijiet ikunu aktar ċari kemm għall-konsumaturi u kif ukoll għall-ħwienet, ġew miżjuda l-klassifikazzjonijiet kummerċjali li jindikaw l-istadji differenti tal-maturazzjoni, b'mod aktar trasparenti u mhux ekwivoku. Il-ġobon 'Montasio' jista' jiġi kkumerċjalizzat bid-denominazzjoni 'fresco' (frisk) wara perjodu minimu ta' maturazzjoni ta' 60 ġurnata; bħala 'mezzano' (kważi matur) wara perjodu minimu ta' maturazzjoni ta' 120 ġurnata; bħala 'stagionato' (matur) wara perjodu minimu ta' maturazzjoni ta' 10 xhur; bħala 'stravecchio' (matur ħafna) wara perjodu minimu ta' maturazzjoni ta' 18-il xahar". Referenza dwar l-użu ta' razez imħallta waqt it-trobbija issa ġiet miżjuda b'mod espliċitu. F'dak li għandu x'jaqsam mar-razzjoni tal-għalf, il-medda tal-perċentwali għaċ-ċereali, foraġġ niexef u aħdar u insilat tneħħiet u qed tiġi sostitwita b'porzjon minimu uniku. Minħabba f'hekk il-produtturi issa jistgħu jimmaniġġaw il-bhejjem tagħhom b'mod aktar razzjonali u l-korp ta' spezzjoni jista' jimmonitora l-konformità mar-rekwiżit b'mod aktar effettiv. B'mod partikolari, it-tneħħija tal-perċentwal massimu għall-ammont tal-foraġġ fl-għalf jippermetti li l-baqar li waslu fl-aħħar tal-perjodu tad-treddigħ jiġu mitmugħa foraġġ biss. Dan huwa parti mill-prattika normali tat-trobbija tal-bhejjem biex jiffaċilita l-waqfa tal-ħalib u kif ukoll biex l-għalf jiġi adattat għall-bżonnijiet nutrizzjonali inqas li l-baqar ikollhom bżonn wara li jieqfu jreddgħu. Klassi 1.3. Ġobnijiet Il-"Montasio" huwa ġobon magħmul mill-ħalib tal-baqra, b'maturazzjoni medja jew twila, li għandu forma ċilindrika, ġenb dritt jew kważi dritt u wċuħ ċatti jew kemxejn konvessi. Il-ġobon Montasio huwa prodott minn ħalib mhux pasturizzat, juża biss batterji tal-ħalib naturali jew fermenti awtorizzati; irid ikollu perjodu ta' maturazzjoni ta' mill-inqas 60 ġurnata b'livell ta' umdità kontrollat permezz ta' kampjuni li jittieħdu fl-għaxar (10) u fis-sittin (60) ġurnata tal-maturazzjoni. Fis-sebgħin ġurnata ta' maturazzjoni, il-ġobon "Montasio" DOP irid ikollu l-karatteristiċi li ġejjin: livell massimu ta' umdità ta' 36,72 % jew inqas; xaħam fil-materja niexfa: minimu ta' 40 %; piż: 6-8 kg; dijametru: forma 30 cm sa 35 cm; qoxra tal-ġenb: massimu ta' 8 cm; qoxra: lixxa, regolari u elastika; konsistenza: kompatta bi ftit toqob; kulur: naturali, kemxejn dehbi; aroma: distinta; togħma: pjaċevoli, li tagħti kemxejn lejn il-pikkanti meta l-"Montasio" jitħalla jimmatura fit-tul. Il-ġobon "Montasio" DOP jista' jiġi kkumerċjalizzat bid-denominazzjoni "fresco" (frisk) wara perjodu minimu ta' maturazzjoni ta' 60 ġurnata, bħala "mezzano" (kważi matur) wara perjodu minimu ta' maturazzjoni ta' 120 ġurnata, bħala "stagionato" (matur) wara perjodu minimu ta' maturazzjoni ta' 10 xhur u bħala "stravecchio" (matur ħafna) wara perjodu minimu ta' maturazzjoni ta' 18-il xahar. Id-DOP "Montasio" jiġi prodott minn ħalib li ġej minn azjendi għat-trobbija tal-baqar li jinsabu fiż-żona tal-produzzjoni. Ir-razez prinċipalment imrobbija fiż-żona ġeografika tal-produzzjoni huma l-Bruna Alpina, il-Pezzata Rossa Italiana u l-Pezzata Nera u r-razez imħalltin tagħhom. Fil-perjodu tal-konservazzjoni tal-ħalib fl-istalla ma jista' jiżdied l-ebda preżervattiv u ma huwa awtorizzat l-ebda trattament bis-sħana, ħlief it-tkessiħ sa temperatura minima ta' 4 C. Mill-inqas 60 % tal-għalf tal-baqar tale kwale huwa magħmul minn ċereali, foraġġ niexef, foraġġ aħdar u foraġġ insilat. Il-bqija fuq il-prodott tale kwale huwa magħmul minn għalf ikkonċentrat u/jew kejkijiet proteiċi. L-użu ta' supplimenti minerali u ta' vitamini huwa awtorizzat. Mill-inqas 60 % tal-għalf għandu jiġi miż-żona ġeografika ddefinita. Huwa pprojbit l-għalf li t-tradizzjoni tal-produzzjoni tal-ġobon tikkunsidra li jkollu effetti ħżiena fuq l-ipproċessar tal-ħalib fil-ġobon, bħall-foraġġ li jkun ġej minn pantani jew li jkun jinsab fil-ġenb ta' toroq li minnhom jgħaddi ħafna traffiku. Huma pprojbiti wkoll il-ħxejjex, il-frott, il-kolza u l-prodotti sekondarji tal-ipproċessar tar-ross, użati tale kwale; id-dqiq li joriġina mill-annimali, l-għalf industrijali immedikat, il-polpa tal-pitravi friska, niedja jew insilata, il-prodotti sekondarji tal-birra jew tal-prodotti distillati, il-foraġġ insilat (ħlief għall-ħuxlief fis-sajlo u għall-qamħirrum maħżun fis-sajlo) u s-sustanzi ffermentati tal-ipproċessar industrijali tal-frott, tal-pitravi, tal-birra u tal-prodotti distillati. Il-proċess ta' produzzjoni kollu (trobbija u produzzjoni ta' ħalib, tagħqid, trattament tal-ħalib magħqud, l-iffurmar, tisfija, tmelliħ u maturazzjoni) irid jitwettaq ġewwa ż-żona speċifikata fil-punt 4. L-identifikazzjoni tal-prodott issir bl-immarkar, essenzjalment, f'forma speċifika li tindika l-kodiċi tal-produttur, l-akronimu tal-provinċja u d-data tal-produzzjoni (sena, xahar, ġurnata). Il-"marchio di origine" (il-marka tal-oriġini) tad-DOP Montasio hija magħmula mill-kelma "montasio" miktuba f'linji djagonali, rasa 'l fuq u rasal-isfel (Figura 1). Din il-"marka tal-oriġini" titpoġġa fuq il-prodotti kollha tal-azjendi assoċjati jew mhux assoċjati, sakemm il-prodott ikun inkiseb f'konformità mal-ispeċifikazzjoni. Il-logo tad-denominazzjoni huwa magħmul minn ittra "M" b'tipa kbira stilizzata u bil-kelma "MONTASIO" miktuba taħt. Dan il-logo għandu dejjem jiġi riprodott bit-tipa "HORATIO". Il-logo irid jikkonforma mal-proporzjonijiet tal-figura Nru 2 (pereżempju: wisa' ta' 8 cm u tul ta' 6 cm). Fil-każ li l-proċess kollu tal-produzzjoni, mill-produzzjoni tal-ħalib sal-maturazzjoni minima ta' 60 ġurnata, jitwettaq fiż-żoni meqjusa li huma muntanjużi u li jinsabu fiż-żona tal-produzzjoni tal-ġobon Montasio DOP, hekk kif definiti mil-leġiżlazzjoni nazzjonali fis-seħħ, il-ġobon jista' jkollu wkoll it-tikketta bil-kitba "prodotto della montagna" (prodott tal-muntanja). Għalhekk, fuq il-qoxra tal-ġenb għandha titwaħħal tikketta apposta li fuqha jkun hemm miktub PDM, li huwa akronimu ta' "prodotto della montagna". Fuq il-forom tad-DOP "Montasio" li jkollhom iktar minn 100 ġurnata ta' maturazzjoni, il-Consorzio per la Tutela del Formaggio Montasio jista', fuq it-talba tal-produtturi kollha assoċjati u dawk li mhumiex, jittimbra bin-nar, fil-parti tal-ġenb maħsuba għal dan il-għan, il-logo tad-denominazzjoni, wara li jkun ivverifika dan il-fatt minn qabel (Figura 2). Iż-żona tal-produzzjoni tad-DOP "Montasio" tinkludi: l-Friuli Venezia Giulia: it-territorju kollu; il-Veneto: it-territorju kollu mill-provinċji ta' Belluno u Treviso u parti mit-territorju tal-provinċji ta' Padova u Venezia hekk kif definit: "minn fejn il-linja tal-konfini tal-provinċja ta' Treviso tiltaqa' ma' dik ta' Padova, u minn dan il-punt wieħed jibqa' sejjer sakemm jasal sal-awtostrada Serenissima. Għandu jibqa' sejjer tul din il-linja sakemm jasal fuq il-pont tal-awtostrada tax-xmara Brenta u imbagħad jerħila għal għonq din ix-xmara sal-punt fejn tiżbokka." Il-fatturi naturali huma marbutin mal-kundizzjonijiet klimatiċi taż-żona tal-produzzjoni, l-iktar fil-muntanji u fiż-żoni fejn hemm l-għoljiet fejn għadu jiġi prattikat ir-ragħa u r-ragħa tal-muntanji li mbagħad jaffettwa l-ħaxix li jintuża għall-kwalità tal-għalf tal-annimali tal-ħalib. Il-ġobon Montasio jiddaħħal fil-lista tal-prezzijiet ta' San Daniele u ta' Udine (1773/1775). Dan juri li l-Montasio jiġi kkummerċjalizzat u għalhekk mhuwiex biss produzzjoni tal-lokal jew inkella produzzjoni għall-konsum personali biss. Ir-rabta qawwija tal-Montasio maż-żona tal-produzzjoni tidher ukoll mill-fatt li l-produzzjoni ta' dan il-prodott tat spinta kbira lill-iżvilupp tal-koperattivi. Il-ġobon Montasio u t-teknika speċifika tal-produzzjoni tiegħu nfirxu malajr fil-Friuli u fil-Lvant tal-Veneto. Dan ma kienx biss dovut għall-fatturi umani u strumentali (bħall-ħolqien tal-azjendi tal-produzzjoni tal-ġobon (li jaħdmu bix-xift) jew it-twaqqif ta' Skola għal Tekniċi tal-Produzzjoni tal-Ġobon) tant li fis-sittinijiet intlaħqet iċ-ċifra fenomenali ta' iktar minn 650 azjenda attiva fil-produzzjoni tal-ġobon. Dan l-iżvilupp ma setax jibqa' konsistenti li kieku ma kienx għall-ambjent li fih infirxet it-teknika oriġinarjament. Fejn għandhom x'jaqsmu l-karatteristiċi tat-territorju tal-produzzjoni, il-Lvant tal-Italja minn dejjem kien, u għadu, ikkaratterizzat mill-ħafna xita li tagħmel matul ir-rebbiegħa u l-ħarifa li ffavorixxiet il-mergħat u l-kultivazzjoni taċ-ċereali (qamħ u xgħir) li huma l-bażi tal-għalf tal-baqar tal-ħalib. Il-kultivazzjoni tal-qamħirrum u, konsegwentement l-użu tal-qamħirrum bħala għalf frisk u insilat ukoll kisbu importanza maż-żmien. Fl-istess ħin, minn ftit snin ilu 'l hawn, din iż-żona ta' produzzjoni ġiet ikkaratterizzata wkoll mill-kultivazzjoni tas-soja, bħala għalf supplimentari tal-proteini. Il-karatteristika prinċipali tal-"Montasio" hija l-idoneità kbira tiegħu għal maturazzjoni medja/twila. Fil-varjetà ta' ġobnijiet nazzjonali, il-"Montasio" jiġi kklassifikat fost il-ġobnijiet b'konsistenza medjament iebsa, imma billi jista' jitħalla jimmatura sa 36 xahar, jista' jiġi inkluż ukoll fil-kategorija tal-ftit ġobnijiet b'konsistenza iebsa li jitħallew jimmaturaw għal perjodu twil. Karatteristika oħra tal-"Montasio" qiegħda fid-dimensjoni tal-forma. Barra minn hekk, id-DOP "Montasio" fl-Ispeċifikazzjoni tiegħu żamm l-obbligu li l-ħalib ma jiġix ippasturizzat, biex b'hekk jinżamm kemm jista' jkun l-ammont ta' batterji li l-ħalib jiskatta b'mod naturali li huwa proċess tipiku taż-żona tal-produzzjoni. L-idoneità kbira tiegħu għal maturazzjoni medja/twila hija r-riżultat ta' teknoloġija "morbida" (ratba) u fil-fatt, id-dożi ta' fermenti lattiċi użati huma baxxi (madwar 1 %), it-tisjir isir f'temperaturi li ma tantx ikunu għoljin (bejn 42 °C u 48 °C) u t-tqattir u l-ippressar jagħtu konsistenza medjament soda, b'umdità f'xahrejn (2) (li hija l-età minima għall-kummerċjalizzazzjoni tal-prodott) ta' madwar 36 %. L-ambjent fejn żviluppa l-"Montasio" għandu karatteristiċi mikrobijoloġiċi adattati biex dan il-ġobon jiżviluppa u jinxtered. Fil-fatt, il-Montasio huwa karatterizzat mill-preżenza tal-flora mikrobika termofila li kienet u għadha tippermetti li jinkiseb prodott uniku fil-kategorija tal-ġobnijiet. Għandu jiġi kkunsmat frisk (illum mill-inqas wara xahrejn anke minħabba li jiġi prodott b'ħalib li mhuwiex ippastorizzat), però jista' jiġi mmaturat għal aktar minn 36 xahar li jagħtih il-karatteristika ta' prodott li maż-żmien ibiddel il-karatteristiċi organolettiċi, il-konsistenza, it-togħmiet u l-irwejjaħ tiegħu, proprju minħabba r-riżultat tal-iskattar tal-batterji naturali preżenti fil-mergħat taż-żona tal-produzzjoni. Fil-fatt, wara xahrejn maturazzjoni, il-"Montasio" jista' jitqies li huwa ġobon ta' ebusija medja, b'togħma delikata li tfakkar fit-togħma tal-ħalib li huwa magħmul minnu. Aktar ma jdum jimmatura, u jiddependi minn kemm ikunu kkonċentrati s-sustanzi, il-"Montasio" jikseb togħmiet iktar ippronunċjati u xi ftit pikkanti, filwaqt li l-konsistenza tiegħu tissoda aktar u jibda jitfarrak aktar malajr. Bit-titjib tat-tekniki tat-trobbija tal-annimali, tar-razzjonalizzazzjoni tal-kultivazzjonijiet u bl-introduzzjoni ta' metodi tal-ħlib dejjem iktar iġjeniċi, inħasset il-ħtieġa li l-ħalib jiġi miżjud b'mikrorganiżmi li ġejjin mill-ġobon għall-produzzjoni tal-Montasio u għalhekk ġie esperimentat u nfirex ħafna l-użu ta' batterji tal-ħalib jew aġenti ta' fermentazzjoni magħżula (b'ħafna kokkus u ftit batterji b'forma ta' baċillu) mill-ħalib li ġej miż-żona tal-produzzjoni. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/MT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it), jikklikkja fuq il-kliem "Qualità e sicurezza" (fil-parti ta' fuq tal-lemin tal-iskrin) u fl-aħħar nett jikklikkja fuq il-kliem "Disciplinari di Produzione all'esame dell'UE".
Extracted from C_070_2016.html